Ísak Jasonarson skrifarlaugardaginn 10. ágúst 2019 kl. 10:59 Í beinni : Íslandsmótið í höggleik - Dagur 3 Þriðji keppnisdagur Íslandsmótsins í höggleik fer fram í dag , laugardag , á Grafarholtsvelli hjá Golfklúbbi Reykjavíkur . Flestir af bestu kylfingum landsins eru mættir til leiks og verða leiknar 72 holur á fjórum keppnisdögum . Eftir annan keppnisdaginn var skorið niður og komust þá 60% keppenda áfram . Niðurskurðarlínan var +12 í karlaflokki og +18 í kvennaflokki . Axel Bóasson og Guðrún Brá Björgvinsdóttir hafa titil að verja í mótinu en þau fögnuðu sigri á Íslandsmótinu sem fram fór í Vestmannaeyjum í fyrra . Axel er á tveimur höggum yfir pari eftir tvo hringi en Guðrún Brá er á þremur höggum undir pari og leiðir í kvennaflokki . Andri Þór Björnsson er í forystu í karlaflokki á 6 höggum undir pari , tveimur höggum á undan Hlyni Geir Hjartarsyni . Skor verður uppfært hjá öllum ráshópum eftir hverja holu sem leikin er . Keppendur eða aðstoðarmenn þeirra sjá um að skrá inn skorið fyrir sinn ráshóp . Notast er við Golfbox skorskráningarkerfið – en GSÍ mun innleiða þá lausn á næsta ári .